หุ้นเช้าบวก6.85ตามตลาดเอเชีย
ดัชนีหุ้นไทยภาคเช้าบวกตามตลาดเอเชีย ปิดที่ 1,184.86 จุด เพิ่มขึ้น 6.85 จุด
30 ก.ค. 2555

ดัชนีหุ้นไทยภาคเช้าบวกตามตลาดเอเชีย ปิดที่ 1,184.86 จุด เพิ่มขึ้น 6.85 จุด




ดัชนีหุ้นไทยปรับตัวขึ้นตามตลาดเอเชีย ที่คาดหวังผลการประชุมของธนาคารกลางยุโรป(อีซีบี)ที่จะมีมาตรการช่วยเหลือกลุ่มออกมา โดยดัชนีขึ้นมาปิดที่ 1,184.86 จุดเพิ่มขึ้น6.85จุดหรือเพิ่มขึ้น0.58% ด้วยมูลค่าการซื้อขาย 7,646.20 ล้านบาท ดัชนีเคลื่อนไหวระหว่าง 1,183.34-1,189.33 จุด
นักวิเคราะห์บริษัทหลักทรัพย์(บล.)ธนชาตคาดว่าดัชนีหุ้นไทย มีแนวโน้มปรับสูงขึ้นทดสอบแนวต้านบริเวณ 1,190 จุด อีกครั้งวันนี้ และคงเป้าหมายการปรับขึ้นระยะสัปดาห์ที่ 1,240 จุด ต่อไปโดยมีปัจจัยสนับสนุนจาก การที่อีซีบีมีแนวโน้มออกมาตรการแก้ไขปัญหาหนี้ยุโรปเพิ่มเติมในการประชุมวันที่ 2 ส.ค.นี้ และความคาดหวังต่อการออกมาตรการผ่อนคลายเชิงปริมาณหรือ( QE3 )ในการประชุมคณะกรรมการนโยบายการเงิน ธนาคารกลางสหรัฐ (FOMC )เดือน ก.ย. ขณะที่การเปิดประชุมสภาฯ วันที่ 1 ส.ค.นี้ คาดว่าจะเลื่อนการพิจารณา พ.ร.บ.ปรองดองออกไป เพื่อลดความขัดแย้งทางการเมือง
ทั้งนี้ แนะนำ “เลือกซื้อ” หุ้นกลุ่มธนาคารธนาคารไทยพาณิชย์ (SCB)ธนาคารกสิกรไทย(KBANK)และธนาคารเกียรตินาคิน(KK) หุ้นกลุ่มสื่อสารบริษัทโทเทิ่ลแอ็คเซ็สคอมมูนิเคชั่น (DTAC)และบริษัทแอดวานซ์อินโฟร์เซอร์วิส(ADVANC) หุ้นกลุ่มชิ้นส่วนยานยนต์บริษัทสมบูรณ์แอดวานซ์อินโฟร์เทคโนโลยี (SAT)และบริษัทไทย-สแตนเลย์การไฟฟ้า(STANLY )
คณะรัฐมนตรี(ครม.)มีการพิจารณาผ่อนผันมาตรการภาษีรถยนต์ในวันที่ 31 ก.ค.นี้ และหุ้นกลุ่มโรงแรม บริษัทโรงแรมเซ็นทรัลพลาซา(CENTEL) ที่มีแนวโน้มแข็งแกร่งกว่าตลาดต่อเนื่อง